మంగళ్ ధిల్లాన్

మంగళ్ ధిల్లాన్ పంజాబ్ రాష్ట్రానికి చెందిన సినిమా నటుడు, రచయిత, దర్శకుడు, నిర్మాత.

జననం 
మంగళ్ ధిల్లాన్ పంజాబ్ రాష్ట్రం, ఫరీద్‌కోట్ జిల్లాలోని వాండర్ జటానా గ్రామంలో ఒక సిక్కు కుటుంబంలో జన్మించాడు. 4వ తరగతి వరకు పంజ్ గ్రేయిన్ కలాన్ ప్రభుత్వ పాఠశాలలో చదివాడు. తర్వాత ఉత్తరప్రదేశ్‌కు వెళ్ళాడు. లఖింపూర్ ఖేరీ జిల్లాలోని నిఘసన్‌ జిల్లా పరిషత్ ఉన్నత పాఠశాల నుండి పట్టభద్రుడయ్యాడు. ఆ తర్వాత పంజాబ్‌కు తిరిగి వచ్చి, అక్కడ కోట్ కాపురా నుండి తన హయ్యర్ సెకండరీ పూర్తి చేశాడు. ముక్త్సార్ ప్రభుత్వ కళాశాలలో పట్టభద్రుడయ్యాడు.

నటనారంగం 
ఢిల్లీ నాటకరంగంలో పనిచేశాడు. 1979లో చండీగఢ్‌లోని పంజాబ్ విశ్వవిద్యాలయంలో ఇండియన్ థియేటర్ విభాగంలో చేరాడు. 1980లో నటనలో పోస్ట్-గ్రాడ్యుయేట్ డిప్లొమా కోర్సును పూర్తి చేశాడు.

1986లో క‌థా సాగ‌ర్‌ అనే టీవీ కార్యక్రమంతో నటనారంగంలోకి అడుగుపెట్టాడు. అదే ఏడాది బునియాద్ అనే మ‌రో టీవీ కార్యక్రమంలో నటించాడు. జునూన్‌, కిస్మ‌త్‌, గ్రేట్ మ‌రాఠా, గుట‌న్‌, సాహిల్‌, మౌలానా ఆజాద్ వంటి టీవీ కార్యక్రమాలల్లో త‌న న‌ట‌న‌తో ప్రేక్ష‌కుల‌ను ఆక‌ట్టుకున్నాడు. ఖూన్ భారీ మాంగ్‌, జ‌క్మి ఔర‌త్‌, ద‌యావ‌న్‌, క‌హ‌న్ హై కానూన్‌, నాకా బందీ, అంబ‌, అక‌ల్య‌, జ‌న‌షీన్, ట్రైన్ టూ పాకిస్తాన్‌, దలాల్ వంటి సినిమాల్లోనూ న‌టించాడు. చివ‌రిసారిగా 2017లో తూఫాన్ సింగ్ సినిమాలో నటించాడు.

నటించినవి

టెలివిజన్

సినిమాలు

అవార్డులు 
 1998లో టెలివిజన్ సీరియల్ జునూన్‌ లోని పాత్రకు, ఉత్తమ నటుడిగా రేడియో-టెలివిజన్ అడ్వర్టైజింగ్ ప్రాక్టీషనర్స్ అసోసియేషన్ అవార్డు
 ఖల్సా సినిమాగానూ పంజాబ్ ప్రభుత్వం నుండి బాబా ఫరీద్ అవార్డు
 2006లో పంజాబ్ ముఖ్యమంత్రి నుండి అత్యుత్తమ అచీవ్‌మెంట్ అవార్డు
 ఉత్తమ నటుడిగా మోహన్ రాకేష్ గోల్డ్ మెడల్

మరణం 
దీర్ఘ‌కాలంగా క్యాన్స‌ర్‌తో బాధ‌ప‌డిన మంగ‌ళ్ థిల్లాన్, లూధియానా ఆస్ప‌త్రిలో చికిత్స పొందుతూ 2023, జూన్ 11న మ‌ర‌ణించాడు.

మూలాలు

బయటి లింకులు 
 
 
 Sikh Article on Mangal Dhillon 
 https://www.tribuneindia.com/2001/20010503/main8.htm

2023 మరణాలు
పంజాబ్ రచయితలు
పంజాబ్ వ్యక్తులు
పంజాబీ రచయితలు
హిందీ సినిమా నటులు
రంగస్థల నటులు